open-index/open-wikipedia-markdown huggingface dataset:
Στρυμωνικό Σερρών

Το **Στρυμωνικό** ή **Στρυμονικό** (πρώην **Όρλιακο**) είναι χωριό του νομού Σερρών με πληθυσμό 1.645 κατοίκους. Ανήκει στον Δήμο Ηρακλείας. Προηγουμένως ήταν η έδρα του πρώην Δήμου Στρυμωνικού.

Το χωριό παλιότερα αποτελούσε αυτόνομη κοινότητα που συστάθηκε με το όνομα Κοινότητα Ορλιάκου στις 4/1/1920 και μετονομάστηκε σε Κοινότητα Στρυμωνικού στις 30/8/1927, και με το πρόγραμμα Καποδίστριας συνενώθηκε με άλλες κοινότητες στην Δήμο Στρυμωνικού. Μετά το πρόγραμμα Καλλικράτης ανήκει στον Δήμο Ηρακλείας.

Στο χωριό έχει έδρα ο *Πολιτιστικός Αθλητικός Σύλλογος Στρυμών*. Την περίοδο 2025-26 η ομάδα δεν αγωνίζεται σε κάποιο πρωτάθλημα. Από την παιδική ομάδα του συλλόγου ξεκίνησε και ο Άγγελος Χαριστέας.  Ο σύλλογος επίσης περιλαμβάνει χορευτικό και θεατρικό τμήμα. Επίσης υπάρχει και ο *Σκοπευτικός Όμιλος Στρυμονικού Κένταυρο*ς που στους πανελλήνιους αγώνες του 2010 ο όμιλος αναδείχθηκε πρώτος πολυνίκης σύλλογος στο νταμπλ τραπ.

Το χωριό γιορτάζει με πανηγύρι τις γιορτές του Αγίου Αντωνίου στις 17 Ιανουαρίου προς τιμήν του πολιούχου Αγίου Αντωνίου,των Αγίων Μεθοδίου και Κυρίλλου στις 11 Μαΐου σε συνδυασμό με τον εορτασμό των εγκαινίων της εκκλησίας του πολιούχου. Γιορτάζει επίσης Τα ενοριακά παρεκκλήσια  του Προφήτη Ηλία στο Κορφοβούνι 20 Ιουλίου , Της Αγίας Βαρβάρας στις 4 Δεκεμβρίου και του Αγίου Χαραλάμπους στις 10 Φεβρουαρίου. Στον ναό φυλάσσονται λείψανα, του Αγίου Αντωνίου του Μεγάλου, των Αγίων ισαποστόλων Κυρίλλου και Μεθοδίου, και του Αγίου Ιωάννου εκ της Μονής του Ρίλα της Βουλγαρίας. 

Πάρα πολλοί Στρυμονικιώτες ζουν ως μετανάστες σε πολλά μέρη του κόσμου. Κυρίως όμως στην περιοχή της πόλης Τύμπινγκεν ή Τυβίγγη στο ομόσπονδο κρατίδιο της Βάδης Βυρτεμβέργης Γερμανίας, όπου και δραστηριοποιούνται με επιτυχία. Το 1991 έχει ιδρυθεί και ο Σύλλογος Στρυμονικιωτών Τύμπινγκεν και Περιχώρων.

## Προσωπικότητες
; Γεννήθηκαν στο Στρυμωνικό
* Άγγελος Χαριστέας, Έλληνας διεθνής ποδοσφαιριστής
* Γιάννης Μαγκριώτης, Έλληνας φυσικός και πολιτικός

## Παραπομπές


Κατηγορία:Δήμος Ηρακλείας
Κατηγορία:Χωριά της περιφερειακής ενότητας Σερρών
Ηλεκτρική δυναμική ενέργεια

**Ηλεκτρική δυναμική ενέργεια** ονομάζεται η δυναμική ενέργεια του ηλεκτρικού πεδίου. Με άλλα λόγια *ηλεκτρική δυναμική ενέργεια του [[ηλεκτρικό φορτίο|ηλεκτρικού φορτίου]] α* είναι η ενέργεια που χρειάστηκε για να βρεθεί το α στη θέση που βρίσκεται, αν υποθέσουμε ότι πριν βρισκόταν εκτός των ηλεκτρικών πεδίων. Οφείλεται στις δυνάμεις Κουλόμπ μεταξύ των ηλεκτρικών φορτίων. Η ηλεκτρική δυναμική ενέργεια ενός φορτίου είναι ανάλογη του φορτίου, για αυτό έχει οριστεί η έννοια του ηλεκτρικού δυναμικού, ώστε να μπορεί να περιγραφεί ενεργειακά ένα ηλεκτρικό πεδίο αγνοώντας τα φορτία που υπάρχουν μέσα σε αυτό.

Κατηγορία:Ηλεκτροστατική
Κατηγορία:Μορφές ενέργειας
Κατηγορία:Ηλεκτρική ισχύς
Τράπεζα Αθηνών

Την επωνυμία **Τράπεζα Αθηνών** έφεραν: 

* η Τράπεζα Αθηνών (1893-1953), τράπεζα με έμφαση εργασίες σε περιοχές όπως η Τουρκία και η Αίγυπτος, όπου υπήρχε οικονομική δραστηριότητα του ελληνικού στοιχείου η οποία συγχωνεύτηκε με την Εθνική Τράπεζα της Ελλάδος το 1953.
* η Τράπεζα Αθηνών (1992-1999), η πρώην Τράπεζα Επαγγελματικής Πίστεως, ιδιοκτησία της Εθνικής Τράπεζας, η οποία συγχωνεύτηκε με την Τράπεζα EFG Eurobank το 1999.
Τράπεζα Αθηνών (1992-1999)

Την επωνυμία **Τράπεζα Αθηνών** έφερε από το 1992 ο τραπεζικός οργανισμός η ιστορία του οποίου ξεκινά από το 1906. Η Τράπεζα Αθηνών συγχωνεύτηκε το 1999 με την Τράπεζα Eurobank και ο νέος τραπεζικός οργανισμός που δημιουργήθηκε έφερε την επωνυμία EFG Eurobank.
Δεν πρέπει να συγχέεται με την ομώνυμη τράπεζα που λειτούργησε από το 1893 και συγχωνεύτηκε το 1953  με την Εθνική Τράπεζα της Ελλάδος.  

## Ιστορία
Η ιστορία της τράπεζας ξεκινά από το 1906 με την λειτουργία τραπεζικού γραφείου στον Πύργο Ηλείας το οποίο το 1924 ενσωματώνεται στην νεοσυσταθείσα εταιρεία  «Καπνοβιομηχανία και Τράπεζα Β. Καραβασίλη» με έδρα την Αθήνα. Δύο χρόνια μετά στις 23/08/1926 εισάγεται στο Χρηματιστήριο. Από τότε η επωνυμία της τράπεζας αλλάζει το 1937 σε  «Τράπεζα Β. Καραβασίλη» και το 1952 «Τράπεζα Επαγγελματικής Πίστεως». Το 1964 εξαγοράσθηκε από τη Εθνική Τράπεζα της Ελλάδος η οποία το 1992 την μετονομάζει σε Τράπεζα Αθηνών και τελικά το 1999  συγχωνεύεται με την EFG Eurobank. Σήμερα η ιστορία του τραπεζικού αυτού οργανισμού συνεχίζεται υπό την επωνυμία EFG Eurobank Ergasias.
  
## Πηγές
*Ιστορικό Αρχείο Εθνικής Τράπεζας της Ελλάδος (Ανάκτηση 8 Ιουλίου 2011) 
*Ενημερωτικό δελτίο του 2002 της τράπεζας EFG EUROBANK ERGASIΑS (Ανάκτηση 8 Ιουλίου 2011) 
*Μarketzone.gr Άρθρο ιστοσελίδας με οικονομικά θέματα. (Ανάκτηση 8 Ιουλίου 2011)

Κατηγορία:Πρώην τράπεζες της Ελλάδας
Κατηγορία:Eurobank
Floriade

thumb|right|Ο εκθεσιακός χόρος το 2002 στο Haarlemmermeer.
Η **Floriade** είναι διεθνής έκθεση κηπουρικής η οποία διοργανώνεται κάθε 10 χρονια σε μια περιοχή της Ολλανδίας. Η επομενη έκθεση αναμένεται να λάβει χώρα στο Φένλο το έτος 2012. Ένα από τα νέα θέματα που θα πραγματευτεί το 2012 είναι το περιβάλλον εργασίας και η οικολογία.

## Εξωτερικοί σύνδεσμοι

* Floriade , επίσημος ιστότοπος.

Κατηγορία:Πολιτισμός της Ολλανδίας
Κατηγορία:Βοτανική
Πινακίδα κυκλοφορίας

[thumb|[Πινακίδες κυκλοφορίας οχημάτων της Ελλάδας|Ελληνική πινακίδα (2004 - σήμερα)]]
[thumb|[Πινακίδες κυκλοφορίας οχημάτων της Ιταλίας|Ιταλική πινακίδα αυτοκινήτου]]
[thumb|[Πινακίδες κυκλοφορίας οχημάτων της Ολλανδίας|Ολλανδική πινακίδα αυτοκινήτου]]
Η **πινακίδα κυκλοφορίας** είναι ένα σύστημα καταγραφής στην κυκλοφορία των **οχημάτων**, όπως αυτοκίνητα, λεωφορεία, φορτηγά, μοτοσικλέτες κ.ά. Τα ποδήλατα στις περισσότερες χώρες του κόσμου δεν χρειάζονται πινακίδες. 

Μια πινακίδα μπορεί να περιέχει στο σύστημα πληροφορίες για τον τρόπο χρήσης, τον τόπο και την ηλικία του οχήματος. Στην Ευρώπη συνηθίζεται το λεγόμενο «ευρωπαϊκού τύπου μέγεθος πινακίδων ενώ υπάρχουν διεθνώς και άλλα μεγέθη.

## Ευρώπη



Εικόνα:License plate Armenia.JPG|Αρμενία
Εικόνα:Belgium licenseplate EU.JPG|Βέλγιο
Εικόνα:Bocas del Rodano-Actual.JPG|Γαλλία
Εικόνα:Plate-KA-PA777.JPG|Γερμανία
Εικόνα:Georgian license plate.JPG|Γεωργία
Εικόνα:Danmark licenseplate white EU.JPG|Δανία
Εικόνα:Swiss registration 3179.jpg|Ελβετία
Εικόνα:Matrícula automovilística España 2000 5776 CNS.jpg|Ισπανία
Εικόνα:Cyprus license plate KQL-343.svg|Κύπρος
Εικόνα:Latvia licenseplate EU.JPG|Λεττονία
Εικόνα:EU Plate of Malta.JPG|Μάλτα
Εικόνα:Велика Британія номерні знак YA55 FBE.jpg|Μεγάλη Βρετανία
Εικόνα:Hungarian registration 2135.JPG|Ουγγαρία
Εικόνα:Chapa98.jpg|Πορτογαλία
Εικόνα:Russian registration 2621.jpg|Ρωσία
Εικόνα:Swedish euro license plate.jpg|Σουηδία



## Αμερική (Βόρεια, Κεντρική και Νότια)


Αρχείο:New York Empire Gold License Plate.jpg|ΗΠΑ
Αρχείο:New Brunswick License Plate 2004.jpg|Καναδάς
Αρχείο:Matrícula automovilística México 2004 Veracruz YBU-80-66.jpg|Μεξικό
Αρχείο:Matrícula automovilística Colombia 1991 Santa Fé de Bogotá AHB•965.jpg|Κολομβία


## Ασία


Εικόνα:Japanese green on white license plate.png|Ιαπωνία
Εικόνα:Jordan Licenceplate 3.JPG|Ιορδανία
Εικόνα:Current vehicle plate number design of Indonesia.jpg|Ινδονησία
Εικόνα:South Korean License Plate for Rent Passenger car - Heo.jpg|Κορέα



## Αφρική


Εικόνα:License plate Egypt private.jpg|Αίγυπτος
|Νότιος Αφρική
Εικόνα:Tanzania private vehicle registration plate FE-Schrift.jpg|Τανζανία
Εικόνα:Standard Tunisian licence plate.jpg|Τυνησία



## Ωκεανία


Εικόνα:1995 Victoria registration plate OGU 123 On the Move.jpg|Αυστραλία
Εικόνα:Vehicle registration plates New Zealand.jpg|Νέα Ζηλανδία



## Δείτε επίσης
* Πινακίδες κυκλοφορίας οχημάτων της Ελλάδας
* Πινακίδες κυκλοφορίας οχημάτων της Κύπρου
## Αναφορές


Κατηγορία:Οδικές μεταφορές
1234 Ελύνα

Η **Ελύνα (Elyna)** είναι ένας αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,68. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τη λατινική και επιστημονική ονομασία του γένους φυτών *Elyna*.

* Τα αρχικά γράμματα των ονομάτων των αστεροειδών με αριθμούς 1227 ως 1234, τους οποίους ανεκάλυψε όλους ο Ράινμουτ, σχηματίζουν με τη σειρά (ακροστιχίδα) το όνομα *G STRACKE*. Ο G[ustav] Stracke (1887-1943) ήταν ένας Γερμανός αστρονόμος και υπολογιστής τροχιών αστεροειδών, που είχε ζητήσει να μη δοθεί ποτέ το όνομά του σε αστεροειδή. Ο Ράινμουτ βρήκε αυτό τον έμμεσο τρόπο για να τιμήσει τον σεμνό αυτόν αστρονόμο.

## Φυσικά χαρακτηριστικά
Η μέση διάμετρος της Ελύνα εκτιμάται σε 25,70 χιλιόμετρα. Ο φασματικός τύπος της είναι **K**, ενώ το γεωμετρικό άλβεδό της είναι 0,0672. Η Ελύνα περιστρέφεται γύρω από τον εαυτό της μία φορά κάθε 17 ώρες και 36 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελυνα
Computerized numerical control

thumb|Μια μηχανή με χειρισμό CNC σε ένα ξυλουργείο
**Computerized numerical control** (ή περισσότερο γνωστές και ως CNC) ονομάζεται η λειτουργία μιας μηχανής μέσω ενός ηλεκτρονικού υπολογιστή. Συστήματα CNC συνηθίζονται στην κατεργασία μετάλλου και ξύλου και επιτρέπουν μια τυποποίηση και ακρίβεια από μικρές ποσότητες διότι απαιτούν μόνο ένα πρόγραμμα αντί για καλούπια.

Κατηγορία:Μηχανολογία
Τράπεζα Αθηνών (1893-1953)

Η **Τράπεζα Αθηνών** λειτούργησε ως τραπεζικός οργανισμός από το 1893 έως το 1953 έτος το οποίο συγχωνεύτηκε με την Εθνική Τράπεζα της Ελλάδος. Δεν πρέπει να συγχέεται με την τράπεζα που έφερε τον ομώνυμο τίτλο από το 1992 και συγχωνεύτηκε το 1999 με την τράπεζα EFG Eurobank. 

## Ιστορία
Ιδρυτές της τράπεζας ήταν οι Αδ. Τριανταφυλλίδης, Αλέξανδρος Λαμπρινούδης, Αντ. Καλλέργης, Επαμεινώνδας Εμπειρίκος, Μιλ. Ιορδανόπουλος οι οποίοι μετέτρεψαν το τραπεζικό γραφείο του  Ι. Καλλέργη σε ανώνυμη εταιρεία με σκοπό την δραστηριοποίησή της στο χώρο του εμπορίου και της βιομηχανίας τόσο στην Ελλάδα όσο και το εξωτερικό με έμφαση στις περιοχές εκείνες  στις οποίες η οικονομική δραστηριότητα του  Ελληνικού στοιχείου ήταν σημαντική όπως στην Τουρκία και την Αίγυπτο. Η τράπεζα ίδρυσε επίσης στην  Νέα Υόρκη την εταιρεία «The Bank of Athens Trust Company» και λειτούργησε τραπεζικό κατάστημα στο Λονδίνο. Το 1953 συγχωνεύτηκε με την Εθνική Τράπεζα. 

## Πηγές
Ιστορικό Αρχείο Εθνικής Τράπεζας της Ελλάδος (Ανάκτηση 8 Ιουλίου 2011)

Κατηγορία:Πρώην τράπεζες της Ελλάδας
Μουρμούρα της Αφρικής

Η **Μουρμούρα της Αφρικής** (**Lithognathus lithognathus**) (**λιθόγναθος ο λιθόγναθος**) είναι ένα είδος ψαριού του θαλασσινού και του υφάλμυρου νερού.Ανήκει στο γένος Λιθόγναθος, στην οικογένεια των Σπαριδών και την συναντάμε στις ακτές της Νότιας Αφρικής.

## Χαρακτηριστικά
Το ψάρι, είναι περίπου 1 μ. και μπορεί να φτάσει σε μήκος τα 200 εκ.

## Παραπομπές


## Εξωτερικοί σύνδεσμοι
* Skelton, P. 1996.  Lithognathus lithognathus .   2006 IUCN Red List of Threatened Species.   Downloaded on 4 August 2007.

Κατηγορία:Σπαρίδες
Πρατήριο καυσίμων

thumb|Πρατήριο καυσίμων στην Ελλάδα.
thumb|Αντλία βενζίνης στην Ελλάδα.
Το **πρατήριο καυσίμων** ή κοινώς **βενζινάδικο** είναι ένα κατάστημα πώλησης πετρελαιοειδών. Συνήθως τα πρατήρια είναι σε συνιδιοκτησία των εταιρειών πετρελαίων και ιδιώτη. Διεθνώς τα περισσότερα πρατήρια λειτουργούν με αυτοεξυπηρέτηση (self service) ή και με αυτόματο σύστημα, ενώ στην Ελλάδα συνηθίζεται η εξυπηρέτηση από τον υπάλληλο. Το ποσοστό κέρδους και το κόστος λειτουργίας είναι υψηλότερο στην Ελλάδα.

## Εξωτερικοί σύνδεσμοι
* Γενικοί Ορισμοί-Ίδρυση και λειτουργία πρατηρίων καυσίμων

Κατηγορία:Εμπορικά καταστήματα
Κατηγορία:Τεχνολογία Πετρελαίου
Ίβηρα Σερρών

Τα **Ίβηρα** είναι χωριό του δήμου Βισαλτίας στον νομό Σερρών. Σύμφωνα με τα στοιχεία της απογραφής του 2011, ο πληθυσμός του ανέρχεται στους 615 κατοίκους.

## Γενικά στοιχεία
Τα Ίβηρα είναι κτισμένα σε υψόμετρο 60 μέτρων και είναι σχετικά πρόσφατος οικισμός. Ο αρχικός πυρήνας του σχηματίστηκε μετά το 1922 γύρω από το μετόχι της αγιορείτικης μονής Ιβήρων όταν εγκαταστάθηκαν στην περιοχή πρόσφυγες από τον δυτικό Πόντο, την Ανατολική Θράκη και την Καππαδοκία. Αργότερα εγκαταστάθηκαν και Σαρακατσάνοι. Λίγα χρόνια αργότερα (1926) ο οικισμός αναγνωρίστηκε ως κοινότητα.

Στις αρχές της Κατοχής, δύο άτομα από το χωριό εκτελέστηκαν τον Οκτώβριο του 1941 από τον βουλγαρικό στρατό ως αντίποινα για την εξέγερση της Δράμας. Αργότερα, αρκετοί κάτοικοι των Ιβήρων συμμετείχαν στα ένοπλα αντικομμουνιστικά τμήματα του συντοπίτη τους Ελευθέριου Τσαουσίδη (καπετάν Λευτέρης). Κατά τα τέλη του 1944, τουλάχιστον 16 από αυτούς σκοτώθηκαν στη μάχη της Τριάδας Σερρών εναντίον του ΕΛΑΣ.

Στα Ίβηρα είναι ιδιαίτερα ανεπτυγμένη η καλλιέργεια βαμβακιού. Επίσης καλλιεργούνται μεγάλες εκτάσεις με ηλίανθο για παραγωγή βιοντίζελ, σκληρό σιτάρι και τριφύλλι.

Η  εορτάζει την ημέρα του Αγίου Νικολάου. Επίσης, την παραμονή της εορτής του Προφήτη Ηλία γίνεται το ετήσιο Αντάμωμα των Ιβηριωτών με πολύ μεγάλη επιτυχία.

Το 1999 με το πρόγραμμα Καποδίστριας συνενώθηκε με άλλες κοινότητες της περιοχής και εντάχθηκε στον δήμο Τραγίλου. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας.
## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Σερρών
Κάστρο της Οχιάς

Με το όνομα **Κάστρο της Οχιάς** ή **Ωρειάς** ή **Ωριάς** αποκαλούνται ερείπια μεσαιωνικού κάστρου αλλά και οικισμού στην Ηλεία. Είναι άγνωστο το όνομα του οικισμού καθώς δεν έχει ταυτιστεί με κάποιον γνωστό. Η θέση βρίσκεται στα σύνορα των νομών Αχαΐας και Ηλείας, στο νοτιοδυτικό άκρο του Ερυμάνθου, που αποκαλείται «Κακοταροβούνι» και πιο συχνά «Σκιαδοβούνι», ανάμεσα στα χωριά Κακοτάρι, Τσίπιανα, Κρυόβρυση και τον συνοικισμό Ντιναίικα. Η θέση βρίσκεται σε δύσβατη περιοχή και επισκέψιμη μόνο με τζιπ ή πεζοπορία. 

Η ακρόπολη βρίσκεται χτισμένη στην κορυφή λόφου στο σημείο που το Κερεσοβίτικο ποτάμι χύνεται στον Πηνειό. Το 1992 αποστολή του *Πανεπιστημίου MARWP* της Μινεσότα έκανε έρευνες στην περιοχή αλλά και στο γειτονικό Κάστρο της Αγίας Τριάδας. Στούς πρόποδες του λόφου υπάρχουν ερείπια κατοικιών εκκλησιών και νεκροταφείου, στην ευρύτερη περιοχή έχουν ανεβρεθεί νερόμυλοι οθωμανικής περιόδου. Σε κοντινή θέση έχουν βρεθεί τα ερείπια ναού του Απόλλωνα.

Κοντά στη θέση υπάρχει η Διακότρυπα, μία σπηλιά όπου η λαϊκή παράδοση του χωριού Κρυόβρυση όπου την κατέγραψε ο Χρήστος Κορύλλος το 1891. Σύμφωνα με αυτήν η Κρυόβρυση παλιότερα βρισκόταν κοντά στην Διακότρυπα, όπως και το Κάστρο της Οχιάς, αλλά εξαιτίας ενός στοιχειού εγκαταλείφθηκε.

## Παραπομπές


## Πηγές
* 

## Εξωτερικοί σύνδεσμοι
* 
* 

Κατηγορία:Κάστρα της Ηλείας
Κατηγορία:Κάστρα του Πριγκιπάτου της Αχαΐας
Πανελλήνιο πρωτάθλημα στίβου ανδρών 2011

Το **[[Πανελλήνιο πρωτάθλημα στίβου ανδρών]] 2011** διεξήχθη στις 29–30 Ιουλίου 2011 στο Ολυμπιακό Στάδιο, στην Αθήνα. Στη συνολική βαθμολογία των συλλόγων συμπεριελήφθησαν και οι βαθμοί από τα Πανελλήνια πρωταθλήματα συνθέτων, 20.000μ. βάδην και 10.000μ. του 2011, καθώς και τα αντίστοιχα του Μαραθωνίου και 50.000 μ. βάδην (μόνο για άνδρες) του 2010.
Πρωταθλητής σύλλογος αναδείχθηκε ο Ολυμπιακός Σ.Φ.Π. για έκτη φορά στην ιστορία του.

## Αποτελέσματα

## Βαθμολογία Συλλόγων

## Παραπομπές


## Πηγές
*stivoz.gr: Αποτελέσματα Πανελληνίου Πρωταθλήματος Στίβου 2011 
*
*
*
*
*Αποτελέσματα Πανελλήνιου Πρωταθλήματος Μαραθώνιου 2010 
* Αποτελέσματα Επίσημος ιστότοπος του ΣΕΓΑΣ
* Αποτελέσματα Α' ημέρας Επίσημος ιστότοπος του ΣΕΓΑΣ
* Αποτελέσματα Β' ημέρας  Επίσημος ιστότοπος του ΣΕΓΑΣ

Ανδρων
Κατηγορία:Στίβος το 2011
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 2011

Το **76ο [[Πανελλήνιο πρωτάθλημα στίβου γυναικών]] 2011** διεξήχθη στις 29–30 Ιουλίου 2011 στο Ολυμπιακό Στάδιο, στην Αθήνα. Στη συνολική βαθμολογία των συλλόγων συμπεριελήφθησαν και οι βαθμοί από τα Πανελλήνια πρωταθλήματα 2011 στα 10.000μ, έπταθλο και 20.000μ βάδην, τα οποία έγιναν σε ξεχωριστές ημερομηνίες και του Μαραθωνίου 2010. Πρωταθλήτρια αναδείχθηκε η ΑΕΚ για πρώτη φορά στην ιστορία της.

## Οι νικήτριες

## Βαθμολογία

## Πηγές
*stivoz.gr: Αποτελέσματα Πανελληνίου Πρωταθλήματος Στίβου 2011 
*
*
*
*
*[ Αποτελέσματα Πανελλήνιου Πρωταθλήματος Μαραθώνιου 2010
*https://web.archive.org/web/20110805112114/http://www.segas.gr/SEGAS/NewPage.aspx?pagenb=91834 ΣΕΓΑΣ.
* Αποτελέσματα Α' ημέρας Επίσημος ιστότοπος του ΣΕΓΑΣ
* Αποτελέσματα Β' ημέρας Επίσημος ιστότοπος του ΣΕΓΑΣ

Γυναικων
Κατηγορία:Στίβος το 2011
Κατηγορία:Διοργανώσεις στίβου στην Αθήνα
Μουρμούρα

Η **μουρμούρα** ή **βασιλόψαρο** (***Lithognathus mormyrus*** (Λινναίος, 1758) - ***Λιθόγναθος ο μόρμυρος***) είναι Μεσογειακό ψάρι του αλμυρού νερού, που ανήκει στην οικογένεια των Σπαριδών, στο γένος Λιθόγναθος.

## Χαρακτηριστικά

Η μουρμούρα είναι ψάρι με επίμηκες, με ωοειδές σώμα που έχει μήκος 20-30 εκ., μυτερό ρύγχος και σαρκώδη άσπρα χείλη.Το στόμα είναι αρκετά ανεπτυγμένο και  τα μάτια μικρά τοποθετημένα ψηλά στο κεφάλι.Το χρώμα της είναι λαμπερό ασημί με 10-20 κάθετες καστανόμαυρες σειρές στη ράχη και στα πλευρά.Η ράχη είναι γκρι, τα πλευρά ασημί και η κοιλιά άσπρη.

## Τρόπος ζωής
Η μουρμούρα είναι ψάρι σαρκοφάγο, ζει σε ρηχά νερά κοντά στις ακτές, σε βυθούς με άμμο ή αμμολάσπη και μαύρες φυκιάδες.Τη συναντάμε σε μικρά κοπάδια και σε βάθη που δεν ξεπερνούν τα 50 μέτρα.Τη μέρα κρύβεται, και τη νύχτα βγαίνει ως την αυγή και κυνηγά την τροφή της, που είναι μικρά ψάρια και καρκινοειδή.

## Αναπαραγωγή
Αναπαράγεται την άνοιξη και το καλοκαίρι, μόλις κλείσει τα 2 χρόνια και φτάσει το μέγεθος των 14 εκατοστών.
 
## Αλιεία
Η μουρμούρα ψαρεύεται με πεταχτάρι, με καθετή και με παραγάδια ψιλά.

## Δείτε επίσης
* Κατάλογος ελληνικών αλιευμάτων

## Εξωτερικοί σύνδεσμοι
*Η Μουρμούρα στο homefood.gr
*Aφιέρωμα στα ψάρια της Ελλάδας, Μουρμούρα
*«Μουρμούρα: Το θαλασσινό τιγράκι» στην *[[Η Καθημερινή|Καθημερινή]]*

Κατηγορία:Σπαρίδες
Κατηγορία:Ψάρια ελληνικών θαλασσών
Κατηγορία:Αλιεύματα
Μάχη της Αθήνας (1821)

Η πρώτη απελευθέρωση των Αθηνών κατά την επανάσταση του 1821 έγινε στις 26-28 Απριλίου του 1821.

## Γεγονότα πριν την απελευθέρωση
Μετά την πρώτη εξέγερση στην περιοχή της Πάρνηθας από τον κτηματία Μελέτη Βασιλείου από την Χασιά, ο οπλαρχηγός αυτός έστειλε μήνυμα στην Λειβαδιά ζητώντας τους έναν ικανό αρχηγό που να αντιπροσωπεύει την Φιλική Εταιρεία. Οι άρχοντες της Λειβαδιάς όρισαν τον Δήμο Αντωνιάδη, τον οποίο υποδέχτηκαν οι Αττικοί με μεγάλο ενθουσιασμό και αφοσίωση.

Οι κάτοικοι Τούρκοι της Αθήνας τότε ήταν περίπου 400 οικογένειες. Βρίσκονταν και 60 Αλβανοί για την ασφάλειά τους. Οι Τούρκοι και Αλβανοί βλέποντας την εξέγερση των Ελλήνων ανέβαιναν στην Ακρόπολη και κλείνονταν μέσα κάθε βράδυ. Στις 11 Απριλίου συνέλαβαν τους προεστούς μαζί με άλλους δέκα τυχαίους πολίτες και τους φυλάκισαν στην Ακρόπολη για ομήρους.  
## Η απελευθέρωση της Αθήνας
Τη νύχτα της 25ης Απριλίου, οι Έλληνες που είχαν μαζευτεί στο στρατόπεδο στις Αχαρνές, οπλισμένοι άλλοι με όπλα, άλλοι με λόγχες, και άλλοι με ρόπαλα ξεκίνησαν για την Αθήνα. Τα χαράματα έφθασαν ήσυχα μεταξύ των πυλών των αγίων Αποστόλων και της πύλης της Μπουμπουνίστρας, και μπήκαν μέσα στην πόλη τουφεκίζοντας και αλαλάζοντας. Λίγοι Τούρκοι που δεν είχαν ανέβει στην Ακρόπολη σκοτώθηκαν, ενώ 36 άνδρες, γυναίκες και παιδιά κατέφυγαν στα προξενεία και διασώθηκαν. Οι χριστιανοί κυρίευσαν την πόλη και ύψωσαν την σημαία στις 28 Απριλίου.

Μετά την απελευθέρωση της Αθήνας, άρχισαν να λειτουργούν πυριτόμυλοι, φτιάχτηκαν βόλια, ενώ σε διάφορα σημεία της Πνύκας, του Μουσείου και προς το ναό του Ολυμπίου Διός στήθηκαν επτά κανόνια. Ένα άλλο πλοίο από την Ύδρα έφερε στον Πειραιά άλλα 11 κανόνια που έστειλαν οι αδελφοί Κουντουριώτηδες και ο Γεώργης Νέγκας.

Στην Αθήνα μαζεύτηκε γρήγορα μεγάλος αριθμός οπλισμένων μαχητών από την Αίγινα, Κέα, Ύδρα και αλλού, γύρω στις τρεις χιλιάδες. Οι Τούρκοι που είχαν κλειστεί στην Ακρόπολη πολιορκήθηκαν για καιρό χωρίς σημαντικές αψιμαχίες. Πολιορκητές και πολιορκημένοι έριχναν επεισοδιακά κανονιές και βόλια χωρίς να βλάπτουν ή να βλάπτονται. Η πολιορκία αυτή συνεχίστηκε μέχρι τις 10 Ιουνίου, οπότε διαλύθηκε από τον Ομέρ Βρυώνη.

## Παραπομπές

## Πηγές
* Σπυρίδων Τρικούπης: *Ιστορία της Ελληνικής Επανάστασης*, Τόμος Α΄, σελ. 177-179

Αθηνας
Κατηγορία:Ιστορία της Αθήνας
Βόωψ

Ο ***Βόωψ*** **(''Boops'')**, είναι γένος ψαριού, της οικογένειας των σπαριδών της τάξης των περκόμορφων.

## Είδη
Το γένος *Βόωψ* περιλαμβάνει μόνο δύο είδη:
* *[[Βόωψ ο βόωψ]]* *(Boops boops)* (Λινναίος, 1758) (κοινώς γόπα)
* *[[Βόωψ ο γραμμωτός]]* *(Boops lineatus)* (Boulenger, 1892)
Η γόπα εμφανίζεται στα ανατολικά ύδατα του Ατλαντικού Ωκεανού, της Μεσογείου και τη Μαύρη Θάλασσα, ενώ ο *Βoops lineatus* στο δυτικό Ινδικό Ωκεανό.
## Ετυμολογία
Η λέξη βόωψ προέρχεται από τα αρχαία ελληνικά: βους και ωψ (μάτια σαν του βοδιού, δηλαδή μεγάλα μάτια). Η λέξη προτάθηκε από τον Αθήναιο το Ναυκρατίτη, ο οποίος εξηγούσε ότι κακώς ο Αριστοφάνης ο Βυζάντιος αναφέρει το ψάρι ως βώκα, ενώ έπρεπε να το λέει βόωπα, γιατί αν και μικρό έχει μεγάλα μάτια, δηλαδή βόωψ, αυτός που έχει μάτια σαν του βοδιού.

## Εξωτερικοί σύνδεσμοι
* "Boops". Integrated Taxonomic Information System (ανακτήθηκε στις 17 Ιανουαρίου 2011)

## Αναφορές


Βοωψ
Κάστρο της Αγίας Τριάδας

Το **Κάστρο της Αγίας Τριάδας** είναι ονομασία οχυρωμένης μεσαιωνικής ακρόπολης της Ηλείας όπου έχει πάρει το όνομα της από το γειτονικό χωριό Αγία Τριάδα. Βρίσκεται στα σύνορα των νομών Αχαΐας και Ηλείας στο νοτιοδυτικό άκρο του Ερυμάνθου στο βορειοανατολικό τμήμα του νομού Ηλείας. 

Κοντά στο κάστρο βρίσκονταν και τα κάστρα της Οχιάς (στην Ηλεία) και του Δοξαπατρή ή Σκιαδά (στην Αχαΐα). Στην θέση έγιναν ανασκαφές το 1992 από την αποστολή του *Πανεπιστημίου MARWP* της Μινεσότα. Οι ανασκαφές έδειξαν οχυρωματικά έργα ελληνιστικών χρόνων (400-200 π.Χ.), όπου πάνω σε αυτά χτίστηκε κατά την Φραγκοκρατία το κάστρο. 

## Παραπομπές


## Εξωτερικοί σύνδεσμοι
* Κάστρο Δοξαπατρή ή Κάστρο Αγίας Τριάδας ή Κάστρο του Σκιαδά ή Σγάρτσικο. kastra.eu. Ανακτήθηκε: 10/04/2018.

Αγιας Τριαδας
Μελέτης Βασιλείου

Ο **Μελέτης Βασιλείου** (1778-1826) ήταν οπλαρχηγός της επανάστασης του 1821 από τη Χασιά Αττικής που συνέβαλε αποφασιστικά στην οργάνωση των επιχειρήσεων των επαναστατικών δυνάμεων στην Αττική.
 
## Βιογραφία
Ο Βασιλείου γεννήθηκε το 1778 στη Χασιά και προερχόταν από φτωχή αγροτική οικογένεια. Ως άνθρωπος που διέθετε μεγάλη επιρροή, κατάφερε να εξασφαλίσει προνόμια για την περιοχή του που μαστιζόταν από την τουρκική κακοδιοίκηση. Παράλληλα ήταν μέλος της Φιλικής Εταιρείας.

Με το ξέσπασμα της επανάστασης, κατάφερε, ξεγελώντας τις τουρκικές αρχές υποκρινόμενος πίστη σε αυτές, να πάρει άδεια για στρατολόγηση ανδρών και στις 18 Απριλίου 1821 χτύπησε στον Κάλαμο τα προερχόμενα από την Εύβοια τουρκικά αποσπάσματα. Λίγες μέρες μετά ηγήθηκε επίθεσης κατά της Αθήνας: συγκεκριμένα, κατά τη νύχτα μεταξύ 25ης και 26ης Απριλίου, 600 ένοπλοι επιτέθηκαν στα τείχη από την πλευρά μεταξύ των Αγίων Αποστόλων και της Μπουμπουνίστρας και γρήγορα κατάφεραν να κυριαρχήσουν σε ολόκληρη την πόλη εκτός της Ακροπόλεως. Το καλοκαίρι του ίδιου έτους, ξέσπασε σοβαρή έριδα μεταξύ του Βασιλείου και των προεστών της Αθήνας σχετικά με την στρατιωτική αρχηγία στην Αττική έπειτα από την αυθαίρετη ανάληψη της ηγεσίας από τον ίδιο, στις 14 Ιουνίου. Την επόμενη μέρα πραγματοποιήθηκε δολοφονική απόπειρα εναντίον του Βασιλείου ενώ, πιθανόν για αντίποινα, επαναστάτες λεηλάτησαν την οικία ενός Αθηναίοι προεστού. Η κατάσταση φάνηκε να εξομαλύνθηκε προσωρινά με την επέμβαση του Δημήτριου Υψηλάντη και την αποστολή του Βασιλείου και των ανδρών του στη Βοιωτία, αργότερα όμως προέκυψε διάσταση και με μερίδα συντοπιτών του, η οποία σύμφωνα με μια εκδοχή φέρεται να εκπορεύθηκε από τους Αθηναίους προκρίτους.    
 
Από το 1822 μέχρι και το 1825 ο Βασιλείου προβιβάστηκε σταδιακά στους βαθμούς του πεντηκόνταρχου, του χιλίαρχου και εν τέλει του ταξίαρχου ενώ παράλληλα συμμετείχε μεταξύ άλλων σε μάχες στο Σχηματάρι, στην Ακρόπολη, στον Μαραθώνα όπως και στην εκστρατεία του Ανδρούτσου στην Ανατολική Στερεά. Αργότερα, ο Βασιλείου διορίστηκε από τον Γιάννη Γκούρα δεκατιστής της Αττικής, αναζωπυρώνοντας έτσι τις τοπικές αντιπαλότητες των προηγούμενων ετών.
 
Τον Μάιο του 1826 ο Μελέτης Βασιλείου, δολοφονήθηκε από συντοπίτες του, οι οποίοι με την επιδρομή του Ομέρ Πασά στην Αττική έσπευσαν να δηλώσουν υποταγή (ενέργεια με την οποία διαφώνησε ο Βασιλείου) όντες σε ρήξη με τον φρούραρχο Ακροπόλεως Γκούρα.

## Παραπομπές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Τουρκοκρατία στην Αθήνα
We're Almost There

Το **We're Almost There** είναι τραγούδι του Μάικλ Τζάκσον, που κυκλοφόρησε το 1975 με το τελευταίο άλμπουμ του καλλιτέχνη με τη Motown, *[[Forever, Michael]]*. Το single δείχνει τα ταλέντα του Τζάκσον ως τενορό περισσότερο, σε σχέση με τα προηγούμενα άλμπουμ. Το τραγούδι είναι μια soul μπαλάντα που προκάλεσε την απομάκρυνση προηγούμενου υλικού του Τζάκσον που συμπεριλαμβάνει μια bubblegum pop. Καθώς η φωνή του Τζάκσον είχε ωριμάσει, η Motown έβρισκε δύσκολο το θέμα να βρει υλικό για τον Τζάκσον, ο οποίος τραγουδούσε σε ψηλότερη φωνή για τον περισσότερο καιρό της εποχής του στη Motown (1969-1975). Με την επιστροφή των Μπράιαν και Έτβαρντ Χόλλαντ στη δισκογραφική εταιρεία, η Motown είχε το ντουέτο να γράφει μια συλλογή τραγουδιών για την ηλικία του Τζάκσον. Το ντουέτο σύνθεσε αυτό το τραγούδι καθώς και το *[[Just a Little Bit of You]]*, το οποίο έγινε ένα top forty hit μετά τη κυκλοφορία του single. Το τραγούδι έφθασε έως τη 44η θέση στο Billboard Hot 100 και έως τη 7η θέση στο R&B chart. Αυτά τα δύο singles θα είναι τα τελευταία του Μάικλ Τζάκσον ως ενεργού καλλιτέχνη της Motown, καθώς η δισκογραφική εταιρεία κυκλοφορούσε singles του Τζάκσον μέχρι το 1984. Το τραγούδι αργότερα επανεκτελέστηκε στο άλμπουμ *[[Wu-Massacre]]*.

## Τσαρτ

## Προσωπικό
*Κύρια φωνητικά από τον Μάικλ Τζάκσον
*Παραγωγή από τον Μπράιαν Χόλλαντ 

 
Κατηγορία:Τραγούδια του Μάικλ Τζάκσον
Κατηγορία:Τραγούδια του 1975
Κατηγορία:Singles του 1975
Κατηγορία:Singles της Motown
Just a Little Bit of You

Το **Just a Little Bit of You** είναι τραγούδι του Μάικλ Τζάκσον από το άλμπουμ *[[Forever, Michael]]*. Το άλμπουμ ήταν το τέταρτο άλμπουμ του Τζάκσον και κυκλοφόρησε όταν ήταν 16 ετών. Το *Just a Little Bit of You* έγινε το μεγαλύτερο solo hit σε 3 χρόνια, αφού έφθασε στη 23η θέση του Billboard Hot 100 και στη 4η θέση του Hot R&B/Hip-Hop Songs. Παραγωγός του κομματιού ήταν ο Μπράιαν Χόλλαντ.

Αλλά σήμερα, το τραγούδι επανεκτελέστηκε από την Αλόντια Κόσινγκφιαο στο βίντεο *Cosplay Queen*.

## Τσαρτ

## Προσωπικό
*Παραγωγή από τον Μπράιαν Χόλλαντ 
*Κύρια φωνητικά από τον Μάικλ Τζάκσον 
*Διεύθυνση από τον Τζέιμς Άντονι Καρμίχαελ

Κατηγορία:Τραγούδια του Μάικλ Τζάκσον
Κατηγορία:Τραγούδια του 1974
Κατηγορία:Singles του 1975
Κατηγορία:Singles της Motown
Αλφρέντο Μπονάνο

Ο **Αλφρέντο Μπονάνο** *([[ιταλική γλώσσα|ιταλικά]]: Alfredo Bonanno  4 Μαρτίου 1937 -6 Δεκεμβρίου 2023)* ήταν Ιταλός αναρχικός 

## Βιογραφία
Γεννημένος το 1937 στην Κατάνια της Σικελίας, είναι από τους πιο πολυγράφους σύγχρονους αναρχικούς, υπεύθυνος των εκδόσεων Anarchismo, αλλά και άλλων εκδοτικών εγχειρημάτων. Είναι ο θεωρητικός του λεγόμενου «Εξεγερσιακού αναρχισμού», ηγετικό στέλεχος της «autonomia operaia», με μεγάλη επιρροή στα επαναστατικά κινήματα της γειτονικής χώρας. Στην Ιταλία είναι πασίγνωστος τόσο για τα βιβλία και τις διαλέξεις του όσο και για την εμπλοκή του σε διάφορες υποθέσεις που απασχόλησαν τις αρχές.

Από το 1977 οπότε και απασχόλησε έντονα την κοινή γνώμη λόγω του δοκιμίου του «Armed Joy», όπου τασσόταν υπέρ των ενόπλων επιθέσεων εναντίον του κράτους, μέχρι και το 2003 οπότε καταδικάστηκε σε έξι χρόνια φυλάκιση για ληστεία τραπέζης, ο Μπονάνο βρισκόταν πάντα στο στόχαστρο των ιταλικών διωκτικών Αρχών, οι οποίες τον θεωρούν «ιδεολογικό μέντορα» βίαιων ενεργειών κατά κρατικών στόχων. Την 1 Οκτωβρίου 2009, ο Μπονάνο συνελήφθη κοντά στα Τρίκαλα, μετά από σύλληψη του αναρχικού Χρήστου Στρατηγόπουλου μετά από ένοπλη ληστεία τράπεζας.

Απεβίωσε στη Τεργέστη στις 6 Δεκεμβρίου 2023, σε ηλικία 86 ετών.

## Βλέπε επίσης
* Αναρχισμός

## Παραπομπές


## Εξωτερικοί σύνδεσμο

* Αλφρέντο Μπονάνο 
* Μετα τα Τρικαλα
* Εκδόσεων Anarchismo 

Κατηγορία:Ιταλοί αναρχικοί
Dark Trance

Το είδος **Dark Trance** ή **Dark Psychedelic Trance** (*DarkPsy*) είναι παρακλάδι της Psytrance. Οι ήχοι της συγκεκριμένης μουσικής μπορούν να θεωρηθούν σπάνια ελαφρώς μελωδικοί έως περίεργοι και πολλές φορές ενοχλητικοί. Δεν είναι τόσο δημοφιλής όσο άλλα είδη ηλεκτρονικής μουσικής λόγω του θορύβου (υψηλές μη αρμονικές συχνότητες) που μεταδίδουν οι ήχοι της.

Αυτό το είδος συνήθως κυμαίνεται από τα 148 ρυθμικά χτυπήματα ανά λεπτό (ΒΡΜ) έως τα 160ΒΡΜ.

Κατηγορία:Μουσικά είδη
Νίσυρα Καρίας

Η πόλη **Νίσυρος** (άλλως Νίσυρα και Νισυραίων κατοικίαι), βρισκόταν στην Καρία, νοτίως του ποταμού Μαιάνδρου. 

Ήταν κτισμένη μεταξύ των Τράλλεων και των Αλαβάνδων. Προφανώς να ιδρύθηκε από Αιγαιοπελαγίτες αποίκους της νήσου Νισύρου, του ανατολικού Αιγαίου. Ούτως ή άλλως και άλλοι νησιώτες άποικοι είχαν δημιουργήσει εγκαταστάσεις στην Μικρά Ασία (Άνδρος (;) Φρυγίας, Χίος παραλιακής και μεσογαίας Καρίας, Αίγινα Παφλαγονίας, Πάριον Μυσίας και άλλες). 

Στην θέση της είναι η σημερινή Σαρατσλάρ.

## Παραπομπές


Κατηγορία:Αρχαίες πόλεις της Καρίας
Αρχόσαργος

Ο ***Αρχόσαργος*** (***Archosargus***) είναι γένος ψαριού, της οικογένειας των Σπαριδών της τάξης των Περκόμορφων.
## Είδη
* *[[Archosargus aries]]*  (Valenciennes in Cuvier & Valenciennes, 1830)   
* *[[Archosargus pourtalesii]]* (Steindachner, 1881)
* *[[Archosargus probatocephalus]]*  (Walbaum, 1792)   
* *[[Archosargus rhomboidalis]]* (Λινναίος, 1758)

## Εξωτερικοί σύνδεσμοι
*FishBase :Scientific Names where Genus Equals Archosargus
*ITIS :Archosargus Gill, 1865
*NCBI :Archosargus
*Animal Diversity Web :Archosargus

Κατηγορία:Σπαρίδες
Κάστρο του Δοξαπατρή

Το **Κάστρο του Δοξαπατρή**  ή **Δοξαπατρί** ή και **Δόξα Πατρί** είναι βυζαντινό κάστρο στην Αχαΐα κοντά στο χωριό Σκιαδάς. Βρίσκεται νοτιοδυτικά του Σκιαδά στα σύνορα των νομών Αχαΐας και Ηλείας στο νοτιοδυτικό άκρο του Ερυμάνθου, το Σκιαδοβούνι, όπως λέγεται. Σε πολύ κοντινή απόσταση και στον νομό Ηλείας βρίσκονται και τα κάστρα της Οχιάς και της Αγίας Τριάδας. 

Η ονομασία πιστεύεται ότι προέρχεται  από τον βυζαντινό στρατηγό Δοξαπατρή, όταν, όπως πιστεύεται, είχε περιέλθει στην κατοχή του, όταν αντιστάθηκε στους Φράγκους το 1204. Επίσης είναι γνωστό και με τις ονομασίες *Σγάρτσικο*, *Γκάρτσικο*, *Κάστρο του Σκιαδά* και *Καλαπιτάρι*.

Είναι χτισμένο στην κορυφή δασωμένου λόφου, που λέγεται Σγάρτσικο, δίπλα στον ποταμό Πηνειό. Είναι χτισμένο πάνω σε αρχαία ακρόπολη, όπου χρησιμοποιήθηκε και οχυρώθηκε εκ νέου από τους Βυζαντινούς και τους Φράγκους. Σε κοντινή τοποθεσία, στη θέση Αγριλίτσα, έχουν βρεθεί ερείπια αρχαίων κτιρίων.

Διασώζεται ερείπια του τείχους, οι υδατοδεξαμενές, ερείπια μονόκλιτου ναΐσκου κι έξω από τα τείχη ερείπια φραγκοκλησιάς. Η πρόσβαση γίνεται δύσκολα μόνο με τζιπ ή πεζοπορία. 

## Παραπομπές


## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Δοξαπατρή φρούριον, λήμμα Καλαπιτάρι.

## Εξωτερικοί σύνδεσμοι
* Κάστρο Δοξαπατρή ή Κάστρο Αγίας Τριάδας ή Κάστρο του Σκιαδά ή Σγάρτσικο. kastra.eu. Ανακτήθηκε: 10/04/2018.

Κατηγορία:Κάστρα της Αχαΐας
Κατηγορία:Αρχαιολογικοί τόποι στην Αχαΐα
Κατηγορία:Δήμος Τριταίας
Κατηγορία:Δήμος Ερυμάνθου
Κατηγορία:Βυζαντινά κάστρα στην Πελοπόννησο
Παχυμέτωπο

Το **Παχυμέτωπο** (**Pachymetopon**) είναι γένος ψαριού, της οικογένειας των Σπαριδών της τάξης των Περκόμορφων.

## Είδη
* *[[Pachymetopon aeneum]]*  (Gilchrist & Thompson, 1908)   
* *[[Pachymetopon blochii]]* (Valenciennes, 1830)
* *[[Pachymetopon grande]]*  (Γκύντερ, 1859)  

## Εξωτερικοί σύνδεσμοι
*FishBase :Scientific Names where Genus Equals Archosargus
*ITIS :Pachymetopon Günther, 1859
*World Register of Marine Species :taxon Pachymetopon Guenther, 1859
*NCBI :Pachymetopon

Κατηγορία:Σπαρίδες
Κοινωνική μνήμη

Η κοινωνική μνήμη αναφέρεται στο παρελθόν, συμβάλλει στη διαδικασία της κοινωνικοποίησης και ιδεολογιοποίησης των υποκειμένων. Μεταβιβάζει από γενιά σε γενιά το παρελθόν, το οποίο επέφερε ανατρεπτικές αλλαγές στη ζωή του ατόμου και της κοινωνίας. Το περιεχόμενο της δεν είναι ομοιόμορφο και συναινετικό για όλα τα άτομα και τις κοινωνικές ομάδες. Μπορούμε να πούμε ότι προσαρμόζεται στην κοινωνιο-ψυχολογική ταυτότητα του υποκειμένου. Η κοινή γνώμη αντιπαραθέτει τη μνήμη στη λήθη, προσδίδοντας μια θετική σημασία στη μνήμη και μια αρνητική στη λήθη. Αυτές οι δύο είναι δύο όψεις της κοινωνικής σκέψης. Η μνήμη συμμετέχει στον ορισμό της ταυτότητας, μας φέρνει σε επαφή με τις ρίζες μας και δείχνει το μέλλον μας.

## Γενεακό φαινόμενο
Η έννοια της γενιάς σύμφωνα με τον Karl Mannheim ορίζεται σε συγκεκριμένα χωρο-χρονικά πλαίσια, μιλάμε για μια ομάδα που έχουν κοινή βιωματική αντίληψη, κοινή δομή μνήμης. Αφορά μια ομάδα ατόμων που γεννήθηκαν την ίδια εποχή, δέχθηκαν τις ίδιες επιρροές και είχαν την ίδια ιστορική, κοινωνική και πολιτική τύχη.

## Αυτοβιογραφική μνήμη
Αναφέρεται στα γεγονότα του παρελθόντος που σημάδεψαν το άτομο και τη κοινωνία. Μπορεί να είναι προσωπική- οικογενειακή, που σχετίζεται με προσωπικές εμπειρίες και βιώματα και κοινωνική, η οποία εσωτερικεύει το κοινωνικό περιβάλλον. Συνήθως τα άτομα θυμούνται τα πιο σημαντικά γεγονότα και αυτά γίνονται σημεία αναφοράς για την ανεύρεση άλλων γεγονότων, θυμούνται καλύτερα την αρχή και το τέλος των γεγονότων και συχνά τα αυτοβιογραφικά γεγονότα αλληλεπιδρούν με τα δημόσια κοινωνικοπολιτικά γεγονότα. Έχουμε διάκριση σε αυτοβιογραφική μνήμη και λήθη. Η τελευταία αναφέρεται σε γεγονότα, τα οποία τα άτομα δεν επιθυμούν να είχαν συμβεί, επειδή αφορούν προβληματικές καταστάσεις, όμως αποτελούν αντικείμενο συζήτησης και έτσι λυτρώνονται. Υπάρχουν γεγονότα όμως που στιγματίζουν την ταυτότητα των υποκειμένων και συνθέτουν την κοινωνική λήθη και αποσιωπώνται, καθώς αποτελούν απαγορευμένη κοινωνικά αλήθεια. Είναι η λήθης φάρμακο και λήθη φαρμάκι, η πρώτη ανακουφίζει και η δεύτερη διαγράφει οποιοδήποτε μνημονικό ίχνος. Τα άτομα μικρής ηλικίας έχουν αυτοβιογραφική μνήμη εγωκεντρική ενώ μεγαλύτερης κοινωνιο-κεντρική.

## Ψυχολογιοποίηση
Όταν το κοινωνικό υποκείμενο γίνεται στόχος κοινωνικής λήθης, μπορούμε να μιλήσουμε για τη διαδικασία ψυχολογιοποίησης που προτάθηκε από τον Παπαστάμου(1989). Ο μηχανισμός αυτός ενεργοποιείται όταν κάτι *διαφορετικό* αναστατώνει τη συνοχή και ομοιομορφία του  κοινωνικού πεδίου, ψυχολογιοποιούμε τις ιδέες και συμπεριφορές που εκφράζουν διαφωνία. Για την διατήρηση της κοινωνικής τάξης, προσπαθούμε να ακυρώσουμε το δράστη, όταν η συμπεριφορά του παρεκκλίνει από αυτό που θεωρείται φυσιολογικό.

## Βιβλιογραφία
* Άννα Μαντόγλου, *Μνήμες ατομικές-συλλογικές-ιστορικές*, εκδόσεις Ελληνικά Γράμματα. 

Κατηγορία:Κοινωνιολογία
Μαρσέλ Σεβαλιέ

Ο **Μαρσέλ Σεβαλιέ** (*Marcel Charles Chevalier*, 28 Φεβρουαρίου 1921 - 8 Οκτωβρίου 2008) ήταν ο τελευταίος δήμιος της Γαλλίας από το 1976 ως το 1981. Έφερε τον επίσημο τίτλο *Δήμιος της Γαλλικής Δημοκρατίας* και *Κύριος των Παρισίων* (Monsieur de Paris). Τα τελευταία χρόνια της ζωής του εργάστηκε ως τυπογράφος. 

## Βιογραφία
Γεννήθηκε στο Μονρούζ του Οτ-ντε-Σέιν (Montrouge,Hauts-de-Seine) και διαδέχθηκε τον Αντρέ Ομπρέχτ, το 1976 στην υπηρεσία του εκτελεστή. Εργάστηκε ως τις 9 Οκτωβρίου 1981, οπότε και η θανατική ποινή καταργήθηκε στη Γαλλία, με διάταγμα του Φρανσουά Μιτεράν. Η μέθοδος εκτέλεσης στη Γαλλία για τα πολιτικά αδικήματα ήταν ο αποκεφαλισμός με γκιλοτίνα την περίοδο 1791-1981 και για τα στρατιωτικά ο τουφεκισμός από εκτελεστικό απόσπασμα. 

Ο Σεβαλιέ είχε ξεκινήσει να εργάζεται ως δήμιος το 1958 και μέχρι τον επίσημο διορισμό του, την 1η Οκτωβρίου 1976, είχε ήδη εκτελέσει 40 άτομα. Ως επίσημος δήμιος του Γαλλικού Κράτους εκτέλεσε μόνο 2 άτομα και εκείνες ήταν οι τελευταίες εκτελέσεις θανατοποινιτών στη Γαλλία:
* Ο Ζερόμ Καρέιν (Jérôme Carrein) καταδικάστηκε σε θάνατο για δολοφονία και βιασμό ενός επτάχρονου κοριτσιού. Εκτελέστηκε στη λαιμητόμο στις 23 Ιουνίου 1977 στο Ντουάι (Douai).
* Ο Αμιντά Τζαντουμπί (Hamida Djandoubi) βασάνισε και στραγγάλισε την πρώην φιλενάδα του. Η καρατόμησή του, στη Μασσαλία, στις 10 Σεπτεμβρίου 1977 ήταν η τελευταία εκτέλεση στη Γαλλία.

Ο Σεβαλιέ μετά την κατάργηση της θανατικής ποινής εργάστηκε σε τυπογραφείο. Παντρεύτηκε τη Μαρσέλ Ομπρέχτ, ανεψιά του προτελευταίου δήμιου της Γαλλίας, Αντρέ Ομπρέχτ. Απέκτησαν 2 παιδιά, εκ των οποίων το ένα, ο Ερίκ, παρέστη στις εκτελέσεις του Καρέιν και του Τζαντουμπί, με σκοπό να τον προετοιμάσει για διαδοχή, όταν ο Μαρσέλ θα συνταξιοδοτούνταν. 

Ο πρώην δήμιος είχε δώσει συνεντεύξεις στα ΜΜΕ αλλά λίγο πριν το θάνατό του απέφυγε να μιλήσει για τις εμπειρίες του από την γκιλοτίνα, εξαιτίας της δυσανασχέτησής του με τους συναισθηματισμούς του Τύπου. Ο Σεβαλιέ πέθανε στη Βαντόμ το 2008, μία ημέρα πριν συμπληρωθούν 27 χρόνια από την κατάργηση της εσχάτης των ποινών στη χώρα του.

## Παραπομπές


## Εξωτερικοί σύνδεσμοι
*Βιογραφία του Μαρσέλ Σεβαλιέ (*στα γαλλικά*)

Κατηγορία:Γάλλοι δήμιοι
Νταμιανό Ασσάντι

Ο **Νταμιανό Ασσάντι** (ιταλικά: *Damiano Assanti*, 9 Ιουλίου 1809 – 27 Φεβρουαρίου 1894) ήταν Ιταλός στρατιωτικός και πολιτικός. Πήρε μέρος σε διάφορες μάχες στα πλαίσια του αγώνα για την ενοποίηση της Ιταλίας (Risorgimento).

## Βιογραφικό
Γεννήθηκε στο Καταντζάρο (Catanzaro) στις 9 Ιουλίου του 1809 και συγγενείς του ήταν οι στρατηγοί Φλορεστάνο και Γκουλιέλμο Πέπε (Florestano και Guglielmo Pepe). Η συμμετοχή του στην εξέγερση στην Κοσέντζα (Cosenza) το 1844 οδήγησε στη σύλληψη και στη φυλάκισή του στο Κάστρο του Σαντ' Έλμο (Castel Sant'Elmo) στη Νάπολι. Τρία χρόνια αργότερα κατάφερε να συναντήσει στο Παρίσι τον Γκουλιέλμο Πέπε και την επόμενη χρονιά (1848), κατά τη διάρκεια της κυβέρνησης του Κάρλο Τρόια (Carlo Troya), επέστρεψε στην Νάπολι. 

Συμμετείχε στην εκστρατεία του στρατού των Δύο Σικελιών, υπο την ηγεσία του Γκουλιέλμο Πέπε, κατά των Αυστριακών (στη διάρκεια του Πρώτου Πολέμου της Ανεξαρτησίας) και πήρε μέρος στην άμυνα της Βενετίας. Όταν τελικά η πόλη έπεσε ο Ασσάντι κατέφυγε στη Νίκαια στη Γαλλία (1852). Το 1860 πήρε μέρος, με το βαθμό του συνταγματάρχη, στην *Εκστρατία των χιλίων* και διακρίθηκε στη μάχη του Milazzo (20 Ιουλίου του 1860), που έθεσε τις βάσεις για την απελευθέρωση της νότιας Ιταλίας, καθώς και στη μάχη του Βολτούρνο (Σεπτέμβριος-Οκτώβριος 1860). Μετά την ενοποίηση της Ιταλίας εντάχθηκε στον τακτικό στρατό και αποστρατεύτηκε με το βαθμό του υποστράτηγου το 1872. 

## Παραπομπές


## Εξωτερικοί σύνδεσμοι
* 

Κατηγορία:Ιταλοί στρατιωτικοί
Κατηγορία:Ιταλοί πολιτικοί
South Sudan Oyee!

"**South Sudan Oyee!**" (Ελληνικά: Νότιο Σουδάν Ζήτω!) είναι ο εθνικός ύμνος του Νότιου Σουδάν. Ο ύμνος επιλέχθηκε από την εθνική επιτροπή για τον εθνικό ύμνο του Νότιου Σουδάν του SPLM έπειτα από την έναρξη ενός διαγωνισμού το 2010, λίγους μήνες πριν διεξαχθεί το δημοψήφισμα για την ανεξαρτησία της χώρας Η επιτροπή επέλεξε μεταξύ 49 συμμετοχών για τον ύμνο του οποίου ο προσωρινός τίτλος είναι  "Γη του Κους". Η μουσική του "South Sudan Oyee!" γράφτηκε από φοιτητές και καθηγητές του πανεπιστημίου της Τζούμπα.

## Στίχοι στα αγγλικά
Oh God
We praise and glorify you
For your grace on South Sudan,
Land of great abundance
Uphold us united in peace and harmony.

Oh motherland
We rise raising flag with the guiding star
And sing songs of freedom with joy,
For justice, liberty and prosperity
Shall forever more reign.

Oh great patriots
Let us stand up in silence and respect,
Saluting our martyrs whose blood 
Cemented our national foundation,
We vow to protect our nation

Oh God bless South Sudan. 

## Ελληνική μετάφραση
Ω Θεέ
Σε υμνούμε και σε δοξάζουμε
Για την χάρη σου προς το Νότιο Σουδάν,
Τη Γη της μεγάλης αφθονίας
Φύλαξέ μας ενωμένους με ειρήνη και αρμονία.

Ω μητέρα πατρίδα
Υψώνουμε την ανασηκωμένη σημαία με το αστέρι-οδηγό
Και τραγουδάμε τραγούδια της ελευθερίας με χαρά,
Για τη δικαιοσύνη, την ελευθερία και την ευημερία
Είθε να κυβερνούν για πάντα και να είναι όλο και πιο πολλές.

Ω σπουδαίοι πατριώτες
Ας σταθούμε όρθιοι σιωπηλά και με σεβασμό,
Αποτίοντας χαιρετισμό προς τους μάρτυρές μας των οποίων το αίμα 
Επισφράγισε την εθνική μας θεμελίωση,
Ορκιζόμαστε να προστατεύουμε την χώρα μας.

Ω Θεέ, ευλόγησε το Νότιο Σουδάν.

## Παραπομπές


## Εξωτερικοί σύνδεσμοι

*Ο ύμνος σε μορφή mp3
*Στίχοι και τραγούδι του ύμνου από τα BBC news
*Ιστορία του ύμνου

Κατηγορία:Εθνικοί ύμνοι
Κατηγορία:Εθνικά σύμβολα του Νότιου Σουδάν
Ζακ Ζακέ

thumb|280px|Μνημείο του Αντουάν Βιέρτς, έργο του Ζακ Ζακέ, Ιξέλ, Βρυξέλλες 2011
Ο **Ζακ Ζακέ** (Αμβέρσα 1828 – Σαιν-Ζος-ταν-Νοόντ 1899) ήταν Βέλγος γλύπτης, αδελφός του επίσης γλύπτη Ζαν-Ζοζέφ Ζακέ, με τον οποίο συνεργάστηκε σ’ όλη του τη ζωή. Μαθήτευσε στο εργαστήριο του Βέλγου γλύπτη Λουί Ζεότ (1804 - 1884) στην Ακαδημία Καλών Τεχνών των Βρυξελλών (1843 – 1849). 

Φιλοτέχνησε πολυάριθμα γλυπτά με παιδιά και νεαρά κορίτσια, καθώς και εκπληκτικές προτομές, μεταξύ των οποίων η πιο αξιόλογη είναι της διάσημης Ισπανίδας τραγουδίστριας Μαρία Γκαρθία-Μαλιμπράν (1808-1836). Ανάμεσα στα πιο γνωστά έργα του περιλαμβάνονται και οι ανάγλυφες συνθέσεις του αετώματος στο Χρηματιστήριο των Βρυξελλών, που φιλοτέχνησε το 1871. 

Το αριστούργημα του Ζακ Ζακέ θεωρείται το Μνημείο του Αντουάν Βιέρτς (1881). Ο Αντουάν Ζοζέφ Βιέρτς (Ντινάν 1806 – Βρυξέλλες 1865) ήταν Βέλγος ζωγράφος, με φήμη εθνικού ζωγράφου στο Βέλγιο. Είχε φιλοτεχνήσει μεγάλων διαστάσεων ιστορικούς πίνακες, όπως «Οι Έλληνες και οι Τρώες μαχόμενοι για το σώμα του Πάτροκλου» (1836, Μουσείο Λιέγης). Πολλοί πίνακες του φυλάσσονται στο σπίτι –μουσείο, το οποίο κληροδότησε στην πόλη των Βρυξελλών.         

Το Μνημείο Αντουάν Βιέρτς βρίσκεται στην κοινότητα Ιξέλ της ευρύτερης περιοχής των Βρυξελλών στην πλατεία Raymond Blycaerts. Είναι μια γλυπτική σύνθεση, με δύο αρχαιοπρεπείς γυναικείες μορφές, από τις οποίες η μία αποθέτει το στέφανο της αθανασίας στον τιμώμενο καλλιτέχνη και παράλληλα υψώνει προς τον ουρανό ένα κλαδί δάφνης, σύμβολο αθανασίας και δόξας. Από την άλλη πλευρά του μνημείου, μια καθισμένη γυναίκα κρατά στην αγκαλιά της μια υδρία, με τις τέφρες του διάσημου ζωγράφου. Ανάμεσα στις δύο γυναικείες φιγούρες, υπάρχει σε προφίλ απεικόνιση γλυπτό ανάγλυφο με τη μορφή του Αντουάν Βιέρτς, ενώ στα πόδια τους βρίσκονται τα σύνεργα ζωγραφικής και γλυπτικής του καλλιτέχνη. Στο κέντρο του μνημείου κυριαρχεί μια σπασμένη κολόνα, που συμβολίζει τον πρόωρο, μέσα στο απόγειο της δόξας του, θάνατο του ζωγράφου.

Αρχικά, το μνημείο προοριζόταν να τοποθετηθεί στη γενέτειρα του Αντουάν Βιέρτς, την πόλη Ντινάν του Βελγίου. Οι Αρχές της πόλης αρνήθηκαν την ανέγερση του μνημείου στην πόλη τους, το οποίο θεωρήθηκε πολύ κατώτερο της φήμης του διάσημου ζωγράφου. Τελικά, εγκαινιάστηκε η τοποθέτησή του στις 2 Οκτωβρίου 1881 στο προάστιο Ιξέλ των Βρυξελλών. 

## Δείτε επίσης
* Αντουάν Βιέρτς

## Παραπομπές


## Πηγές

* Gwennaelle Gribaumont: “Bruxelles: 200 sculptures se racontent”, p. 55, Editions Aparte, Bruxelles, 2008.
* Εγκυκλοπαίδεια Πάπυρος-Λαρούς-Μπριτάνικα, λήμμα «Βιέρτς, Αντουάν Ζοζέφ», τόμος 14, σελ. 215, Εκδόσεις Πάπυρος, Αθήνα, 1996.

Κατηγορία:Βέλγοι γλύπτες
Τράπεζα Κρήτης

Ο όρος **Τράπεζα Κρήτης** μπορεί να αναφέρεται σε:

* Τράπεζα Κρήτης (1899-1919)
* Τράπεζα Κρήτης (1980–1999)
Άντρις Μπέρζινς

-->
}}
Ο **Άντρις Μπέρζινς** (*Andris Bērziņš*, 10 Δεκεμβρίου 1944) είναι επιχειρηματίας και πολιτικός από τη Λετονία, Πρόεδρος της χώρας από τις 8 Ιουλίου 2011 ως το 2015. Αναδείχθηκε νικητής στις εκλογές που έγιναν στις 2 Ιουνίου 2011.

Την περίοδο από το 1993 ως το 2004 ο Μπέρζινς ήταν πρόεδρος της τράπεζας Unibanka.

## Πρώιμη καριέρα
Γεννήθηκε στο Νιτάουρε (Nītaure), στην τότε Σοβιετική Ένωση. Το 1958 πήγε σε σχολείο μέσης εκπαίδευσης στη Σιγκούλντα, όπου έμεινε ως το 1962. Στη συνέχεια σπούδασε στο Πολυτεχνείο της Ρίγας, από όπου αποφοίτησε το 1971, και έγινε ραδιομηχανικός στο εργοστάσιο "Elektrons". Έφτασε να γίνει διευθυντής και το 1988 διορίστηκε υφυπουργός δημοτικών υπηρεσιών της Σοβιετικής Σοσιαλιστικής Δημοκρατίας της Λετονίας. Έκανε επίσης σπουδές στο οικονομικό τμήμα του Κρατικού Πανεπιστημίου της Λετονίας, από όπου πήρε πτυχίο το 1988.

Το 1989 ο Μπέρζινς εξελέγη μέλος του επαρχιακού συμβουλίου (σοβιέτ) στην περιφέρεια Βαλμιέρα και διορίστηκε πρόεδρος της εκτελεστικής επιτροπής στην εν λόγω επαρχία. Έναν χρόνο αργότερα εξελέγη στο Ανώτατο Συμβούλιο της Σοβιετικής Λετονίας εκπροσωπώντας τη Βαλμιέρα. Στις 4 Μαΐου 1990 ψήφισε υπέρ της ανακήρυξης της ανεξαρτησίας της Λετονίας, η οποία αποκατέστησε την ανεξαρτησία της.

Το 1993 ανέλαβε πρόεδρος στο Ταμείο Ιδιωτικοποιήσεων της Τράπεζας της Λετονίας και επίσης πρόεδρος της εταιρείας Latvijas Unibanka. Ανέπτυξε επιχειρηματική δράση και έκανε μεγάλη περιουσία, η οποία υπερέβαινε το 1 εκατ. λατς ως τα μέσα της δεκαετίας του 2000. Ήταν επίσης ιδιοκτήτης 30 διαφορετικών εκτάσεων γης. Εργάστηκε ως σύμβουλος στην τράπεζα SEB και ήταν μέλος της επιτροπής σε διάφορες μετοχικές εταιρείες.

## Πολιτική καριέρα
Ο Μπέρζινς επέστρεψε στην πολιτική το 2005, όταν διεκδίκησε ανεπιτυχώς την εκλογή του στο αξίωμα του δημάρχου της Ρίγας, καθώς τέθηκε επικεφαλής της λίστας του κόμματος Ένωση Πρασίνων και Αγροτών. Το 2010 εξελέγη βουλευτής με το κόμμα του.

### Πρόεδρος της Λετονίας
Στις 23 Μαΐου 2011 έλαβε το χρίσμα για τις προεδρικές εκλογές από 5 βουλευτές της Ένωσης Πρασίνων και Αγροτών. Στις 2 Ιουνίου 2011 o Μπέρζινς εξελέγη στο αξίωμα, κερδίζοντας στον δεύτερο γύρο τον τότε πρόεδρο Βάλντις Ζάτλερς, με 53 ψήφους υπέρ και 44 κατά έναντι 41 υπέρ και 56 κατά για τον Ζάτλερς. Στον πρώτο γύρο ο Μπέρζινς είχε πάρει 50 ψήφους, ενώ 48 βουλευτές τον καταψήφισαν, ενώ ο Ζάτλερς έλαβε 43 υπέρ και 55 κατά.
Συνακόλουθα, ο Μπέρζινς ανέλαβε πρόεδρος στις 8 Ιουλίου 2011.

## Παραπομπές



Κατηγορία:Λετονοί πολιτικοί
Κατηγορία:Πρόεδροι της Λετονίας
Δίας LI

Ο **Δίας LI** είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τους R. Jacobson, M. Brozovic, Μπρετ Γκλάντμαν και M. Alexandersen με το τηλεσκόπιο 5 μέτρων που βρίσκεται στο Αστεροσκοπείο του Πάλομαρ το 2010, ενώ η ανακάλυψή του ανακοινώθηκε την 1 Ιουνίου του 2011. Πήρε το μόνιμο όνομά του το Μάρτιο του 2015. Είναι ο πρώτος δορυφόρος του Δία που ανακαλύφθηκε το έτος 2010. Η αρχική προσωρινή ονομασία που του είχε δοθεί ήταν **S/2010 J 1**.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Κυβίστηση

thumb|right|250px|Νεαρός αθλητής ενώ κάνει κωλοτούμπα
Η **κυβίστηση** (κοινώς αποκαλούμενη και **κωλοτούμπα**) είναι άσκηση γυμναστικής αλλά και είδος ακροβατικού.

Κατά την κωλοτούμπα ο δρων στηρίζεται αρχικά με το κεφάλι και τα χέρια στο έδαφος σε πρόσθια θέση και στη συνέχεια δίνει ώθηση ώστε το κάτω μέρος του σώματος να περάσει πάνω από το κεφάλι -το οποίο πάντα βρίσκεται σε επαφή με το έδαφος- και να καταλήξει στο έδαφος σε ύπτια θέση.

Η θεαματική στροφή πολιτικών λέγεται επίσης μεταφορικά «κωλοτούμπα».

## Πηγές


Κατηγορία:Ασκήσεις γυμναστικής